# விக்கிப்பீடியா:ஆலமரத்தடி/தொகுப்பு25

## கருத்து வேண்டல்

வேதிப்பொருள்களைக் குறிக்க வேதி வினைக்குழுப் பெயர்களாக ஆங்கிலத்தில் hydoxyl, benzyl, phenyl, alkyl, aryl என மிகப்பலவற்றில் *-yl* என்னும் *ஈறு* (முடியும் பகுதி) வருகின்றது. இதனை *ஐதராக்சில், பென்சில், ஃவீனில், ஆல்க்கில், ஆரில்* என்றோ *ஐதராக்சைல், பென்சைல், ஃவீனைல், ஆல்க்கைல், ஆரைல்* என்றோ ஒலிக்கலாம். Methyl, ethyl என்பனவற்றை *மெத்தில் எத்தில்* என்றும் ஒலிக்கக் கேட்டிருக்கின்றேன் *மீத்தைல், ஈத்தைல்* என்றும் ஒலிக்கக் கேட்டிருக்கின்றேன். *மெர்ரியம் வெபுசிட்டர்* அகராதி ஈற்றொலியை *-இல்* என்று குறிக்கின்றது.
(பார்க்க) ஆகவே *-இல்* என்னும் ஒலிப்பை முதன்மைப்படுத்தலாமா? ஓரே சீராக இருப்பது நல்லது. பென்சைல் அசிட்டேட் என்றும் அது போல நான் ஆக்கிய கட்டுரைகளில் பென்சில் அசிட்டேட் (pecil அல்ல :) பெ'ன்சில்) என்பது போன்ற மாற்றங்களைச் செய்து விடுகின்றேன். இது போல இன்னும் மிகப்பல பெயர்கள் உள்ளனவாகையால், ஒரு 4-5 பேராவது கருத்து தெரிவித்தால் அதன் படி மாற்றுவேன். ஐதராக்சில் ? பென்சில்? , எத்தில்?, மெத்தில்? --செல்வா 13:18, 22 ஜூலை 2009 (UTC)
:நானும் இரண்டு முறைகளையும் கேட்டிருக்கிறேன். வெபுசிட்டரில் ஒலிப்புப் பரிந்துரை உள்ளதால் அம்முறையில் இல்லென முடிக்கும் முறையை பின்பற்றலாம். -- சுந்தர் <sup>\பேச்சு</sup> 15:11, 22 ஜூலை 2009 (UTC)  
மாற்றலாம் . ஆனால் படிப்பவர்கள் புரிந்து கொள்வார்களா என நாம் எண்ண வேண்டும்.  
எ. கா. எத்தனால் என்பதை எத்தனால் என்றும் அல்லது எதைல் ஆல்ககால் என்று தான் பள்ளியில் படித்துள்ளேன். பென்சைல் அசிடேட், பென்சைல் அசிடேட் என்று தான் படிப்பார்கள் (நான் படித்த போது) , மாறாக பென்சில் அசிடேட் என்னும் போது குழப்பம் வராதா?.  
மேலும் ஆங்கில உச்சரிப்பில் பென்சைல் என்பதை , பென்சில் என்று சொன்னால் நாம் மாற்றுவதில் தவறு இல்லை. படிப்பவர்கள் பின்னாளில் வெளியில் வரும் போது, பிரச்னைகள் வராது.  
நன்றி
--Munaivar. MakizNan 17:32, 22 ஜூலை 2009 (UTC)  
: மிகப் பெரும்பான்மையாக *ஐதராக்சைல், பென்சைல், ஃவீனைல், ஆல்க்கைல், ஆரைல்* என்றவாறு தான் ஒலிப்பதை நான் கேட்டிருக்கிறேன். இலங்கைப் பாட நூல்களில் அவ்வாறுதான் உள்ளன, தமிழ்நாடு பாடநூல்களிலும் அதுபோலவே இருக்கின்றன என்று நினைக்கிறேன். எனவே "இல்" என்ற முடிப்பிலும் "ஐல்" என்று முடிவதே நல்லது என்பது எனது கருத்து. மயூரநாதன் 19:12, 22 ஜூலை 2009 (UTC)
::மயூரநாதன், மகிழ்நன், நானும் அப்படி எண்ணியே முதலில் -ஐல் என்று சில கட்டுரைகள் எழுதினேன். ஆனால் இரு விதமாகவும் நான் கேட்டிருக்கின்றேன். அகரமுதலிகளில் சில -"இ"ல் என்று தந்து இருந்தார்கள். பிரித்தானிய ஒலிப்பு -ஐல் அல்லது -அயில் , அமெரிக்க ஒலிப்பு -"இ"ல். methyl என்பதற்கு *ஆக்ஃசுபோர்டு அகராதி தரும் ஒலிப்புகள்:*  
::*பிரித்தானிய ஒலிப்பு: /miːθʌɪl/, /mɛθʌɪl/, /mɛθ(ɪ)l/  
::*அமெரிக்க ஒலிப்பு: U.S. /mɛθ(ə)l/  
::*தமிழில் நெருக்கமான ஒலிப்புகள் முறையே: பிரித்தானிய ஒலிப்பு: *மீத்தாய்ல், மெத்தாய்ல், மெத்"இ"ல்*  
::*அமெரிக்க ஒலிப்பு: *மெத்ல்*  
::இங்குள்ள பலரும் *-ஐல்* என்ற ஒலிப்பு சரியாக இருக்கும் என்றால் நாம் அப்படியே எழுதுவோம். தமிழில் இப்படித்தான் நாம் வாங்குகின்றோம் என்று கொள்வோம். தவறில்லை. ஒரே சீராக இருக்க வேண்டும் என்பதே என் விருப்பம். உங்கள் கருத்துகளுக்கு மிக்க நன்றி! வேறு யாரும் கருத்துகள் தெரிவிப்பது என்றாலும் அருள் கூர்ந்து தெரிவிக்க வேண்டுகிறேன்.--செல்வா 19:34, 22 ஜூலை 2009 (UTC)
:::இரண்டு விதமாகவும் ஒலிப்புகள் இருக்கும் போது தமிழில் பொதுவான "ஐல்" என்பதையே நாமும் பின்பற்றுவதில் தவறில்லை என்பதே என் கருத்து. அமெரிக்க ஒலிப்பை வழிமாற்றாக வைக்கலாம்.--Kanags <sup>\பேச்சு</sup> 21:12, 22 ஜூலை 2009 (UTC)
::::மிக்க நன்றி. நான் *-ஐல்* என்பதனையே பின்பற்றுகிறேன். சுந்தர் உங்களுக்கும் ஏற்பாக இருக்கும் என்றே நம்புகிறேன்.--செல்வா 21:43, 22 ஜூலை 2009 (UTC)
:::::எனக்கும் இதில் தனிப்பட்ட விருப்பம் எதுவுமில்லை. -ஐல் என்பதையே பின்பற்றலாம். -- சுந்தர் <sup>\பேச்சு</sup> 03:04, 23 ஜூலை 2009 (UTC)  
கலைக்களஞ்சியத்தில் சரியான வழக்குக்கு முக்கியத்துவம் தர வேண்டும். ஆனால், ஆங்கிலம் ஒவ்வொரு ஊரிலும் ஒவ்வொரு மாதிரியாக உச்சரிக்கப்படுகிறது. கிட்டத்தட்ட அதற்கு முறையான ஒப்புதலும் உண்டு. எனவே, தமிழ்நில வழக்கு மிக வலுவாக உள்ள ஒன்று என்றால், அதையே பின்பற்றலாம். மாணவர்களைக் குழப்பாமல் இருப்பதும் முக்கியம்--ரவி 03:38, 23 ஜூலை 2009 (UTC)